מועד גימ ל
שָׁנָה עָבְרָה עַד שֶׁהַזִּ כָּרוֹן ; כְּמוֹ אַלְכִימַאי זָקֵן אַךְ עוֹד תָּאֵב, ; הֵמִיר לְגַעְגּוּעַ אֶת שְׁיָרֵי הַכְּאֵב – ; וְשׁוּב קוֹלֵךְ צִלְצֵל בַּטֶּלֶפוֹן. ; לְצַו הַלֵּב נִצַּבְתִּי כְּמוֹ טִירוֹן, ; עָיֵף מִטִּרְטוּרִים אֲבָל רָעֵב: ; יוֹדֵעַ, בָּךְ אָסוּר לְהִתְאַהֵב ; אֲבָל שׁוּב מְאַבֵּד אֶת הַצָּפוֹן. ; קָבַעְנוּ בְּקָפֶה בִּדְרוֹם הָעִיר – ; שָׁעָה עָבְרָה, נִמְאָס לִי לְחַכּוֹת – ; אֲבָל הִנֵּה אַתְּ! חִיּוּכֵךְ מַזְהִיר, ; יוֹשְׁבֵי הַבָּאר שׁוֹלְחִים לָךְ נְשִׁיקוֹת. ; לְאַט אַתְּ מְעַכֶּסֶת וּקְרֵבָה, ; שׁוֹבָה כָּל גֶּבֶר בְּמַבָּט מָהִיר, ; וַחֲדוּרַת עֵינַיִם שׁוֹקְקוֹת ; אַתְּ מַגִּיעָה אֵלַי, שְׂבֵעָה מֵאַהֲבָה.; 